laion/Wikipedia-Exotic huggingface dataset:
1964 באסטרונאוטיקה

במהלך השנה בוצעו 100 שיגורים. 64 מהם על ידי ארצות הברית. 12 באוקטובר – טיסה ווסחוד 1 לראשונה לחלל שוגר צוות 15 בדצמבר – שיגור חללית איטלקית על ידי משגר שנבנה על ידי ארצות הברית במהלך השנה בוצעו מספר טיסות במסלול זה: מאות שיגורים בוצעו על ידי ארצות הברית מאות שיגורים בוצעו על ידי ברית המועצות 54 שיגורים בוצעו על ידי צרפת 25 שיגורים בוצעו על ידי הממלכה המאוחדת 11 שיגורים בוצעו על ידי יפן 19 שיגורים בוצעו על ידי קנדה 2 שיגורים בוצעו על ידי סין שיגור בודד בוצע על ידי אוסטרליה שיגורים שנכשלו מסומנים באדום. שיגורים מאוישים מסומנים בירוק. מדיה וקבצים בנושא 1964 באסטרונאוטיקה בוויקישיתוף ריכוז נתונים על שיגורים בשנת 1966 שולב בבסיס חיל האוויר ונדנברג
ארוסטאר

האם התכוונתם ל... ארוסטאר (חברה) – יצרנית מטוסים רומנית ארוסטאר (כטב"ם) – כטב"ם מתוצרת חברת אירונאוטיקס ארוסטאר בקאו – קבוצת כדורגל רומנית פורד ארוסטאר – מיניוואן שיוצר על ידי חברת פורד בשנים 1986–1997 פייפר ארוסטאר – מטוס קל דו-מנועי מתוצרת ארצות הברית ארו סטאר – מתאגרף מקסיקני יורוסטאר
יעקב סגיב

יעקב סגיב (נולד בפברואר 1945) הוא פרופסור לכימיה במכון ויצמן למדע, חתן פרס קוולי לשנת 2022. יעקב סגיב נולד בשנת 1945 ביאשי שברומניה, בשם ינקו מררו, בן יחיד להורים ניצולי השואה. בגיל שנתיים עבר עם משפחתו לעיר רומאן שבחבל מולדובה. בשנת 1961 עלה לישראל עם משפחתו, והם השתקעו בפרדס חנה. בשנת 1964, עם סיום לימודיו בתיכון, התגייס לחיל התותחנים, ובשנת 1966 השתחרר משירות חובה בצה"ל. בשירות המילואים לחם במלחמת ששת הימים ובמלחמת יום הכיפורים. בשנת 1969 קיבל תואר ראשון בכימיה ובפיזיקה מהאוניברסיטה העברית בירושלים. עוד לפני סיום לימודיו, בקיץ 1968, השתתף בתוכנית קיץ של מכון ויצמן למדע בהדרכתו של ד"ר אמנון יוגב. פעילות זו הניבה את המאמר המדעי הראשון שסגיב נמנה עם החתומים עליו. הוא המשיך בלימודים במכון ויצמן למדע, ובשנת 1976 קיבל תואר דוקטור לכימיה, על עבודה בהדרכתם של אמנון יוגב ויהודה מזור. את הפוסט דוקטורט עשה במכון מקס פלנק לכימיה ביו-פיזיקלית בגטינגן שבגרמניה, בהדרכתו של הנס קון. בעבודתו שם הניח את היסודות לתחום המחקר של התארגנות עצמית של חד-שכבות מולקולריות. בספטמבר 1978 שב לישראל והצטרף לסגל מכון ויצמן למדע. במעבדתו שם ביסס את תחום המחקר של התארגנות עצמית של חד-שכבות מולקולריות במאמרים שפרסם בשנת 1983. בשנת 2004 מונה לפרופסור מן המניין במחלקה לכימיה מולקולרית ולמדע חומרים. בשנת 2005 זכה בפרס הצטיינות מהחברה הישראלית לכימיה. בשנת 2010 זכה בפרס קולטהוף לכימיה מהטכניון. בשנת 2022 קיבל (יחד עם הפרופסורים ג'ורג' ויטסידס מאוניברסיטת הרווארד, דייוויד אלארה מאוניברסיטת המדינה של פנסילבניה וראלף נוזו מאוניברסיטת אילינוי באורבנה-שמפיין) בפרס קוולי, על "עבודתו החלוצית בתחום ההתארגנות העצמית של חד-שכבות מולקולריות על-גבי משטחים מוצקים אשר מאפשרת לשלוט ולהשפיע על תכונות פני שטח". נישא בשנת 1968, ולזוג נולדו שני ילדים. לאחר שהתגרש נישא בשנית למי שהייתה דוקטורנטית שלו, רבקה מעוז, שהמשיכה כשותפתו למחקר. יעקב סגיב, באתר ResearchGate BUILDING WITH MOLECULES AS TOLD BY JACOB SAGIV, The Kavli Prize אבי בליזובסקי, ‏פרופ' יעקב סגיב ממכון ויצמן – הישראלי הראשון הזוכה בפרס קוולי לננוטכנולוגיה מטעם מלך נורבגיה, באתר "הידען", 29 ביוני 2022 Amnon Yogev, Judith Riboid, Jacob Marero, Yehuda Mazur, Linear dichroism. II. Measurement of the transition moment vector of α,β-unsaturated ketones, and of some geometrical properties of steroids, Journal of the American Chemical Society, 1969 פרס קוולי לפרופ' יעקב סגיב, באתר של מכון ויצמן למדע, 7 בספטמבר 2022
אבנים (סרט)

אבנים הוא סרט קולנוע, קופרודוקציה ישראלית - צרפתית משנת 2004 בבימויו של רפאל נג'ארי, עם אסי לוי, אורי גבריאל ודני שטג בתפקידים הראשיים. התסריט נכתב על ידי רפאל נג'ארי וזה סרטו הראשון בעברית. במרכז העלילה אישה שאינה מרוצה מחיי משפחתה ומעבודתה ומחליטה להסיר אבן מליבה ולהתחיל חיים חדשים לאחר שחברתה הטובה נהרגה מאבן שהושלכה עליה ועל קברה הונחו אבנים בהלווייה - מכאן שם הסרט. הסרט שודר בערוץ הטלוויזיה הצרפתי TV5 והוא עוסק בסיפורה של בחורה ישראלית צעירה אשר פיגוע חבלני משבש את שיגרת חייה. הסרט זכה בפרס הסרט הטוב ביותר בפסטיבל הקולנוע והטלוויזיה Tout Ecran בז'נבה, ובציון לשבח בפסטיבל הקולנוע הים תיכוני במונפלייה, בפסטיבל סביליה לקולנוע אירופי ובפסטיבל טוקיו פילמס 2004. .אסי לוי הייתה מועמדת לפרס השחקנית הטובה ביותר של האקדמיה האירופית לקולנוע, על תפקידה בסרט. מיכל שמי (אסי לוי) היא אישה כבת 35, נשואה לשמואל (דני שטג) ואם לילד קטן, נתי (מתנאל זיו). היא עובדת כרואת חשבון במשרד לראיית חשבון של אביה, מאיר אהרון (אורי גבריאל). שמואל הוא בעל משרד לתיווך ונמצא רוב הזמן בעבודה, דבר שפוגע בזוגיות שלהם. מיכל מוצאת מאהב בשם יוני (גרא סנדלר) ומנהלת למעשה חיים כפולים. היא מצוברחת כל הזמן ומעשנת בשרשרת. היא מאחרת תמיד להוציא את נתי מהגן והגננת נחמה (פלורנס בלוך) מבחינה במצוקתה ורוצה לעזור לה אך מיכל לא נפתחת לפניה. מאיר שייך לקהילה של יהודים תימנים דתיים שמקיימים בשכונה בית כנסת וישיבה קטנה שבראשה עומד הרב עוזרי (גבי עמרני). לשכונה מגיעים הרב גבאי (שאול מזרחי) ועוזרו גבריאל (אלי אלטוניו). גבאי רוצה להגדיל את קהילת המאמינים ולבנות בית כנסת וישיבה גדולים. בעזרת מאיר הוא מקים עמותה שמדווחת על מספר גדול של תלמידים פיקטיביים. מאיר משתף אתו פעולה על מנת שהמקום יהיה על שם אשתו המנוחה. מיכל מתנגדת לזה בתוקף ובעיקר היא מתעבת את גבאי שמעיר לה כל פעם שאינה מכסה את ראשה. בפעם אחת כשהיא ממהרת לפגישת אהבים עם יוני בכיכר אתרים מתברר לה שהיה שם פיגוע טרור וישנם נפגעים. היא ממהרת לאיכילוב והרופאה (סנדרה שונוולד) מגלה לה כי יוני נהרג. זה מדכא יותר את מיכל ולאחר טקס חנוכת בית הישיבה החדש היא ממהרת הביתה, מסירה את הבגדים הצנועים, לובשת חולצה ומכנסי ג'ינס ומשוטטת בחוף תל אביב עד למחרת בבוקר. כשהיא חוזרת בבוקר ורוצה לישון, מחכים לה בעלה ואביה, מטיחים בה דברים קשים ושמואל אף סוטר לה. היא נוטלת את נתי ונוסעת לביתה של נחמה, מודיעה לה שעזבה את הבית ונחמה משכנת אותם בדירתה. מיכל מחליטה כעת לפנות לעורך הדין גור (יצחק חזקיה) והוא מדריך אותה איך להגיש תביעה נגד העמותה. גבאי נעצר וחוקרים פושטים על המשרד של מאיר. בחורי הישיבה ובראשם גבריאל מתחילים להציק לה. הם מגיעים עם לגן הילדים וכשנחמה יוצאת לקראתם הם זורקים לעברה אבן שפוגעת בראשה והיא נהרגת. מיכל משתתפת בהלוויה ופוגשת שם את אביה מאיר. כולם מניחים אבנים על הקבר הטרי של נחמה. "אבנים", במסד הנתונים הקולנועיים IMDb (באנגלית) "אבנים", באתר AllMovie (באנגלית) "אבנים", באתר Rotten Tomatoes (באנגלית) "אבנים", באתר ספר הקולנוע הישראלי "אבנים", באתר אידיבי "אבנים", במסד הנתונים הקולנועיים KinoPoisk (ברוסית) "אבנים", במיזם "אישים" לתיעוד היצירה הישראלית קדימון לאבנים, באתר יוטיוב יאיר הוכנר, ‏אבנים | ביקורת סרט, באתר "סרט"
מיכאילו מודריק

מיכאילו פטרוביץ' מודריק (באוקראינית: Михайло Петрович Мудрик; נולד ב-5 בינואר 2001 בקרסנוהרד שבאוקראינה) הוא כדורגלן אוקראיני המשחק בעמדת קשר הכנף בקבוצת צ'לסי מהפרמייר ליג ובנבחרת אוקראינה. מודריק גדל במחלקות הנוער של מטאליסט חרקוב, דניפרו דניפרופטרובסק ושחטאר דונצק. ב-1 במרץ 2019 הושאל למשך חצי עונה משחטאר דונצק לארסנל קייב מליגת העל האוקראינית. ב-3 במרץ ערך את הופעת הבכורה שלו במועדון, בניצחון 0–1 על אולימפיק דונצק במסגרת המחזור ה-20 בליגה לעונת 2018/2019. בסך הכל ערך עשר הופעות ליגה במהלך תקופת ההשאלה שלו במועדון. ב-12 ביולי 2020 ערך את הופעת הבכורה שלו בשחטאר דונצק, בניצחון 2–4 על דסנה צ'רניהיב במסגרת ליגת העל האוקראינית לעונת 2019/2020. ב-6 באוגוסט 2020 הושאל למשך עונה אחת לדסנה צ'רניהיב מליגת העל האוקראינית. ב-22 באוגוסט ערך את הופעת הבכורה שלו במועדון, בניצחון 1–3 על זוריה לוהנסק במסגרת המחזור הראשון בליגה לעונת 2020/2021. הוא ערך עשר הופעות ליגה במדי המועדון במהלך תקופת ההשאלה, וב-8 בינואר 2021 חזר לשחטאר דונצק. סך הכול כבש כבש תשעה שערי ליגה במדי הקבוצה. ב-15 בינואר 2023 חתם בצ'לסי לשבע וחצי שנים בתמורה לכ-100 מיליון אירו. הוא ערך את הופעת הבכורה שלו ב-21 בינואר, בתיקו 0-0 מול ליברפול. ב-2 באוקטובר 2023 כבש את שער הבכורה שלו בקבוצה בניצחון 0–2 על פולהאם. ב-1 ביוני 2022 ערך מודריק את הופעת הבכורה שלו בנבחרת אוקראינה, בניצחון 1–3 על נבחרת סקוטלנד במסגרת מוקדמות מונדיאל 2022. את שער הבכורה שלו כבש ב-17 באוקטובר 2023 בניצחון 1–3 על נבחרת מלטה. נכלל בסגל נבחרת אוקראינה לטורניר יורו 2024. שחטאר דונצק הסופר קאפ האוקראיני (1): 2021/2022 אליפות אוקראינה (2): 2019/2020, 2021/2022 מדיה וקבצים בנושא מיכאילו מודריק בוויקישיתוף מיכאילו מודריק, ברשת החברתית אינסטגרם מיכאילו מודריק, באתר Transfermarkt מיכאילו מודריק, באתר Soccerway מיכאילו מודריק, באתר BDFutbol מיכאילו מודריק, באתר WorldFootball.net מיכאילו מודריק, באתר National Football Teams מיכאילו מודריק, באתר FootballDatabase.eu מיכאילו מודריק, באתר ESPN Mykhaylo Mudryk on loan to Desna Chernihiv באתר Football.UA, ‏ 6 באוגוסט 2020 (באוקראינית) Сергій Ребров оголосив склад національної команди України на підготовчий збір і товариські матчі перед Євро-2024 באתר הרשמי של התאחדות הכדורגל האוקראינית, 16 במאי 2024 (באוקראינית)
פפירוס ישמעאל

פפירוס ישמעאל הוא פפירוס עברי בן ארבע שורות מקוטעות מתקופת בית ראשון שהתגלה בבית פרטי במונטנה אשר בארצות הברית. הפפירוס נפתח במילים: "לישמעאל תשל[ח]...". תצלום הפפירוס נחקר על ידי הפלאוגרפית, ד"ר עדה ירדני, בשנת 2018 בסמוך לפטירתה. לאחר פטירתה הועבר התצלום לידיו של שמואל אחיטוב. בעקבות חקירה מודיעינית של יחידת מניעת השוד של רשות העתיקות, התגלה כי הפפירוס המקורי נמכר על ידי אוצר מוזיאון רוקפלר בשעתו, יוסף סע'אד ועל ידי חליל איסכנדר קנדו, סוחר עתיקות פלסטיני מבית לחם, שהיה מעורב בעסקאות רבות הקשורות במגילות מדבר יהודה. הפפירוס נרכש בידי אזרחית אמריקאית ב-1965 והוא נשמר בזכוכית בארון ביתה בארצות הברית. עם פטירתה ירש בנה את הפפירוס. לאחר מאמץ מודיעיני הגיעו פקחי רשות העתיקות אל הבן היורש. הבן הוטס לישראל לביקור בהיכל הספר ושם הוצגה בפניו יכולת השימור הגבוהה של מומחי המוזיאון לממצאים עתיקים. בעקבות הביקור הוא הסכים להעביר את הממצא לידי ישראל. הפפירוס שוכן עתה במוזיאון ישראל. הכתב שבו נכתב הפפירוס תוארך למאות השביעית או השישית לפני הספירה, עת רווחה ידיעת הכתיבה והקריאה בממלכת יהודה. הערכת רשות העתיקות היא שהפפירוס נמצא בחפירות השוד שערך קנדו במערות במדבר יהודה. הפפירוס פורסם לידיעת הציבור הרחב ב־7 בספטמבר 2022 ונחשף ב"כנס מדבר יהודה" שארגנה רשות העתיקות במוזיאון ארצות המקרא ירושלים ב-15 בספטמבר 2022. רשימת כתובות כנעניות וארמיות ירון דרוקמן, "פפירוס ישמעאל" מימי בית המקדש הראשון הוחזר לישראל, באתר ynet, 7 בספטמבר 2022 ניר חסון, רשות העתיקות חשפה תעודה נדירה מתקופת בית ראשון עם השם "ישמעאל", באתר הארץ, 7 בספטמבר 2022
Earth (פירושונים)

האם התכוונתם ל... כדור הארץ – הכוכב השלישי מהשמש. Earth – שיר של הראפר האמריקאי ליל דיקי. .earth – סיומת אינטרנט. Earth – אלבום של המוזיקאי היווני ואנגליס. Google Earth – מוצר של חברת גוגל. Earth (להקה) – להקת דרון מטאל אמריקאית.
פירוקינזיס

פירוקינזיס (הלחם של πῦρ, אש ו-κίνησις, תנועה) הוא יכולת על-טבעית לייצר אש ולשלוט בה בכוח המחשבה. פירוקינזיס מוצג לעיתים במופעי בידור של קוסמים ונחקר כביכול במסגרת פאראפסיכולוגיה. קיומו של פירוקינזיס אינו מוכר על ידי המדע, והוא מהווה בעיקר אלמנט בידורי או ספרותי, המופיע בספורת פנטזיה ומדע בדיוני. פירוקינזיס מופיע רבות בספרות, קומיקס וקולנוע. גיבורי על ונבלי על רבים מוכרים בזכות שליטה באש. המנוח "פירוקינזיס" (אנגלית: Pyrokinesis) הוא מודרני והופיע לראשונה ב-1980 בספרו של סטיבן קינג Firestarter (אנ'). הוא נגזר למעשה מהמונח טלקינזיס. ערך מורחב – פאראפסיכולוגיה למרות היעדר אישוש מדעי לפירוקינזיס, היו שטענו שהם מחזיקים ביכולת, כדוגמת איי. ויליאם אנדרווד (A. W. Underwood). ישנם מספר דמויות ספרותיות השולטות באש. לדגומה Firestarter (אנ') (עליו מבוסס הסרט משחקת באש) מעת סטיבן קינג מתאר את סיפורה של ילדה בעלת יכולת פירוקנטית. כך גם דמותה של קארי וייט של אותו הסופר. גנדלף משר הטבעות משתמש בטבעת האש. רוי מוסטנג (אנ') מהסדרת המנגה והאנימה אלכימאי המתכת הוא פירוקינט. בנוסף לרוי יש את קיוג'ורו רנגוקו מקוטל השדים, נאטסו דרגניל מפיירי טייל ומספר דמויות מאקדמיית הגיבורים שלי, וואן פיס ופייר פורס. שליטה באש מופיעה בתור קסם במשחקי מחשב רבים. דמויות רבות משתמשים בשליטה באש בתור נשק. כך לדגומה סקורפיון מזיכיון המורטל קומבט יורק אש על אויביו. במשחקי פנטזיה מבוססי מבוכים ודרקונים, כדגומת באלדורז גייט קיימים קסמים רבים המבוססים על שליטה באלמנט האש. מספר רב של דמויות מזיכיון Final Fantasy שולטים באש. פירוקינזיס הוא אחד היכולת הנפוצות ביותר בקומיקס המופיעה בקרב כמות גדולה של דמויות. בין היתר ניתן למנות את: פיירפליי (DC קומיקס) לוציפר (DC קומיקס) פיירסטורם (DC קומיקס) מנטיס (מארוול קומיקס) כוכב אש (מארוול קומיקס) פירו (מארוול קומיקס) מאגמה (מארוול קומיקס) גוסט ריידר (מארוול קומיקס) הלפיד האנושי (מארוול קומיקס) ג'ין גריי/כוח הפניקס (מארוול קומיקס) לאמפלייטר (WildStorm) יורק אש הליכה על גחלים טלקינזיס Roy Mustang, Alchemist Code DB
משה ניימן

הרב משה ניימן (ה' בתמוז ה'תרט"ז – ט' בטבת ה'תרצ"ג; 8 ביולי 1856 – 7 בינואר 1933) היה רב הונגרי, רבה של ז'מבורקט (אנ'), פוסק ומחבר תורני. מחבר שו"ת הלכה למשה. נולד בפרשבורג, לאביו הרב דוד ניימן לקנבך, ראב"ד בעיר פרשבורג ומגיד שיעור בישיבה. שהיה תלמיד של החתם סופר והכתב סופר, ולאמו ברכה לבית ורטהיימר. למד בישיבת פרשבורג אצל רבו בעל הכתב סופר ואחר כך אצל בנו רבי שמחה בונים סופר. כבר בצעירותו התכתב עם גדולי הדור במשא ומתן של הלכה.. בשנת תר"מ, בגיל 24, התמנה רבה של העיירה ז'מבורקט (אנ') (זאמבאקרעט) במחוז ז'ילינה, אז בשטח האימפריה האוסטרו-הונגרית וכיום בסלובקיה, תפקיד בו כיהן עד פטירתו. פרסם בחייו את ספריו הלכה למשה חלק א', חידושים על הש"ס (וינה, תרפ"ג), הלכה למשה חלק ב' (וינה, תרפ"ז), שהוא למעשה חלק השו"ת הראשון. בדיוק שנה לאחר פטירתו הוציאו בני משפחתו את חלק השו"ת השני, הלכה למשה חלק ג' (טירנוי, תרצ"ה). בספריו הוא מרבה לשאת ולתת בהלכה עם גדולי הרבנים בהונגריה. לאחרונה ראה אור ספר דרשותיו שי למשה (בני ברק, תשע"ו) מכת"י. פרסם גם מאמרים בכתבי עת תורניים, בהם תל תלפיות. שמעון חיים מיללער, 'הלכה למשה', אפריון, בודפשט תרפ"ד, עמ' 83–84 יצחק יוסף כהן, חכמי הונגריה והספרות התורנית בה, מכון ירושלים תשנ"ז, עמ' 171, 462–463 בחכמי הונגריא עמ' 461. שנפטר י"ג בסיוון. חכמי הונגריה והספרות התורנית בה, עמ' 171 שו"ת יד רמה סימן עה, וסימן פ. ר' משה ניימן, Rav of Shambakret, באתר geni_family_tree תל תלפיות - מפתח, עמ' קסב
צפון מקסיקו

צפון מקסיקו (בספרדית: el Norte de México) הוא אזור גאוגרפי במקסיקו, המשתרע על פני 1,054,382 קמ"ר, המהווים כ-53% מסך השטח של מקסיקו. האזור כולל את המדינות באחה קליפורניה, באחה קליפורניה הדרומית, צ'יוואווה, קואווילה, דורנגו, נואבו לאון, סינלואה, סונורה וטמאוליפס, שש מהן גובלות עם ארצות הברית. תרבות האזור שונה מהתרבות במרכז ובדרום מקסיקו. אוכלוסיית צפון מקסיקו היא בדרך כלל שמרנית יותר בנושאים כמו הפלות, נישואים חד מיניים ולגליזציה של מריחואנה, אך ליברלית יותר בנושאים כמו עסקים או טכנולוגיה. בנוסף מתייחד הצפון ביחס לאזורים האחרים בכך שתושביו מזדהים יחסית יותר עם המורשת הספרדית שלהם. Mize, Ronald L.; Swords, Alicia C. S. (2010). Consuming Mexican Labor: From the Bracero Program to NAFTA (באנגלית). University of Toronto Press. p. 175. ISBN 9781442601581. ערך זה הוא קצרמר בנושא מקסיקו. אתם מוזמנים לתרום לוויקיפדיה ולהרחיב אותו.
טובין מסה

טובין מסה (באנגלית: Tobin Mesa) היא מסה (הר שולחן) גדולה ברכס מסה, באזור חוף פנל של ארץ ויקטוריה, שבאנטארקטיקה. טובין מסה ממוקמת בין פיין מסה (שמצפון לטובין מסה) לבין גייר מסה (שמדרום לטובין מסה). המחלקה הצפונית של משלחת הסקר הגאולוגי האנטארקטי של ניו זילנד (the Northern Party of New Zealand Geological Survey Antarctic Expedition (בראשי תיבות: NZGSAE)) אשר חקרה את אנטארקטיקה בעונת המחקר (הקיץ האנטארקטי) שבין השנים 1962 – 1963 נתנה להר את שמו. ההר נקרא על שם ג'יימס טובין, שהיה סוקר במשלחת הסקר הגאולוגי האנטארקטי של ניו זילנד.
מנהיג המפלגה השמרנית (הממלכה המאוחדת)

מנהיג המפלגה השמרנית (באנגלית: Leader of the Conservative Party; רשמית "מנהיג המפלגה השמרנית והיוניוניסטית") היא המשרה הבכירה ביותר בשורות המפלגה השמרנית הבריטית. רישי סונאק, שכיהן בעבר כראש ממשלת הממלכה המאוחדת מכהן בתפקיד זה החל מ-24 באוקטובר 2022, בעקבות ניצחונו בבחירות המקדימות לראשות המפלגה (אנ'). קודמתו, ליז טראס, התפטרה מראשות המפלגה ב-20 באוקטובר 2022, 45 יום לאחר בחירתה. מאז הקמת המפלגה ב-1834 עד שנת 1922, לא הוענק למנהיג המפלגה השמרנית תפקיד רשמי; מנהיג המפלגה כיהן בפרלמנט ואם כיהן גם כראש ממשלה, מעמדו היה גבוה יותר. אולם לא היה תפקיד רשמי של "מנהיג השמרנים" עד לשנת 1922. החל מ-1922, מנהיג המפלגה השמרנית נבחר באופן רשמי, גם אם המפלגה נמצאה באופוזיציה. בתחילה, מנהיג המפלגה מונה על ידי חברים בכירים אחרים במפלגה. תהליך זה עבר בהדרגה דמוקרטיזציה בסוף המאה ה-20. בשנת 1965, המינוי נקבע בהצבעה של חברי המפלגה בפרלמנט, ובשנת 1998 נפתחה בפני כל חברי המפלגה אפשרות להכריע בין שני המועמדים האחרונים שנבחרו על ידי חברי הפרלמנט, כאשר המועמדים נדרשו לאסוף מאה חתימות. תחת חוקי המפלגה, חבריה יכולים להצביע להנהגת המפלגה גם אם אינם אזרחי הממלכה המאוחדת, אינם חיים בבריטניה ואין להם זכות הצבעה בבחירות הכלליות. נכון לספטמבר 2022, שלוש ממנהיגות המפלגה היו נשים: מרגרט תאצ'ר, תרזה מיי וליז טראס, כולן כיהנו גם כראש ממשלה. רישי סונאק היה למנהיג המפלגה הראשון ממוצא דרום אסייתי. מנהיג מפלגת הלייבור (הממלכה המאוחדת) מדיה וקבצים בנושא מנהיג המפלגה השמרנית בוויקישיתוף אתר האינטרנט הרשמי של מנהיג המפלגה השמרנית
דרום תאילנד

דרום תאילנד (בתאית: ประเทศไทยภาคใต้) הוא אזור גאוגרפי המהווה את הקצה הדרומי של תאילנד. אזור דרום תאילנד ממוקם בחצי האי המלאי ומשתרע על פני 70,713 קמ"ר. הנהר הגדול ביותר בדרום תאילנד הוא נהר הטפי אשר עובר במחוז סוראט תאני. האגם הגדול ביותר בדרום תאילנד הוא אגם סונגקלה אשר משתרע על פני 1,040 קמ"ר. הפסגה הגבוהה ביותר בדרום תאילנד הוא הר קאו לאנג שגוהו 1,815 מטרים מעל פני הים. במהלך עידן הקרח האחרון נוצרו בדרום תאילנד איים כמו איי פי פי ומפרץ פאנג נגה. האזורים המיוערים בדרום תאילנד משתרעים בסך הכל על פני כ-17,964 קמ"ר. "ตารางที่ 2 พี้นที่ป่าไม้ แยกรายจังหวัด พ.ศ.2562" [Table 2 Forest area Separate province year 2019]. Royal Forest Department (בתאית). 2019. נבדק ב-6 באפריל 2021, information, Forest statistics Year 2019 {{cite web}}: (עזרה)תחזוקה - ציטוט: postscript (link) ערך זה הוא קצרמר בנושא תאילנד. אתם מוזמנים לתרום לוויקיפדיה ולהרחיב אותו.
היא הולכת בדרכים

היא הולכת בדרכים הוא סינגל שהוקלט על ידי הזמר הישראלי אלון אולארצ'יק. את השיר הוציאה לאור בשנת 1985 חברת התקליטים הד ארצי, והוא נכלל כרצועה הראשונה באלבום הבכורה של הזמר, "אולארצ'יק". השיר נכתב, הולחן והופק על ידי אולארצ'יק. קרדיט נוסף להפקתו נזקף לאיתן גדרון, שעבד עם אולארצ'יק גם בשירו הקודם, "בא לשכונה בחור חדש". במקור הציע אולארצ'יק את השיר לעפרה חזה, אולם היא סירבה לקבל אותו בטענה שהוא לא מתאים למנעד הקולי שלה. לימים ביצעו אולארצ'יק וחזה את השיר בדואט במסגרת התוכנית בשידור חי עם דן שילון לכבוד יום העצמאות ה-47 למדינת ישראל. השיר הוצג כמועמד לכניסה למצעד הפזמונים השבועי של רשת ג' ב-29 בינואר 1985. בשבוע לאחר מכן דורג במקום ה-21. ב-12 במרץ עלה למקום הראשון, שם שהה שבוע אחד בלבד. ב-9 באפריל יצא מהמצעד לאחר תשעה שבועות רצופים בהם צעד בו. במצעד הפזמונים של שנת ה'תשמ"ה הגיע השיר למקום ה-28. אליען לזובסקי, לומד את הפרנציפ רק אחרי שהוא נופל, באתר nrg‏, 17 באוקטובר 2009 יעקב בר-און, ‏כוורת, זוהר ארגוב ופרס אקו"ם: אלון אולארצ'יק בתחנות חייו, באתר מעריב אונליין, 12 ביוני 2017 "המעגל" עם דן שילון ליום העצמאות ה-47 של מדינת ישראל - חלק ב, סרטון באתר יוטיוב (אורך: 14:50) המצעד השבועי של רשת ג' מתאריך 29 בינואר 1985, פזמונט המצעד השבועי של רשת ג' מתאריך 5 בפברואר 1985, פזמונט המצעד השבועי של רשת ג' מתאריך 12 במרץ 1985, פזמונט המצעד השבועי של רשת ג' מתאריך 9 באפריל 1985, פזמונט מצעד השנתי תשמ"ה (1985), פזמונט
סלאבייקוב

האם התכוונתם ל... פטקו סלאבייקוב – משורר, פובליציסט ומדינאי בולגרי פנצ'ו סלאבייקוב – משורר בולגרי, בנו של פטקו שונות פסגת סלאבייקוב – פסגה באנטארקטיקה, קרויה על שמו של פטקו
אוזי ודריקס

אוזי ודריקס (באנגלית: Ozzy & Drix) היא סדרת טלוויזיה אמריקאית מונפשת המבוססת על הסרט "אוסמוזיס ג'ונס" משנת 2001, שעלילתה מתמקדת באוסמוזיס "אוזי" ג'ונס, תא דם לבן חצוף ואימפולסיבי, ודריקס, כמוסה נגד הצטננות, שנלחמים בחיידקים ובווירוסים בתוך גופו של הקטור קרוז, נער מתבגר. הסדרה מתרחשת בגרסה מסוגננת של גוף האדם, הדומה לעיר שבה חיים מיקרואורגניזמים ותאים אנתרופומורפיים. הסדרה הופקה על ידי Conundrum Entertainment ו-Warner Bros. Animation, ושודרה בערוץ The WB כחלק מהרצועה "Kids' WB" במשך שתי עונות ו-26 פרקים משנת 2002 ועד לשנת 2004. בישראל הסדרה שודרה בערוץ לוגי בדיבוב עברי בשנת 2005. עם תחילת הסדרה, נאלצים אוסמוסיס "אוזי" ג'ונס (פיל למאר), תא דם לבן בעל אישיות אימפולסיבית ונטייה לאתגר את הממונים עליו, ודריקס (ג'ף בנט), כמוסה מרובעת וקפדנית נגד הצטננות, לרדוף אחר חיידק השנית (טים קארי). במהלך מרדפם, השלושה נשאבים על ידי יתוש מהגוף המארח שלהם, פרנק דה-טור (ג'ף בנט), ומועברים לגופו של נער מתבגר בשם הקטור קרוז (ג'סטין קאודן). לאחר שהביסו את החיידק ונאלצו להתמקם בביתם החדש, אוזי ודריקס נשכרים כחוקרים פרטיים, נשבעים להגן על בריאותו של הקטור ולהדריכו לאור חוויותיו כמתבגר טיפוסי. בין אנסמבל הדמויות המשניות נכללות מריה אמינו (טאסיה ולנזה), שוטרת ותאת דם לבנה שהופכת למושא אהבתו של דריקס; ראש העיר הצעיר פול ספרימן (אלנה אובאך), שמנהל את עיר "הקטור"; המפקד גלוטאוס (ג'ים קאמינגס), תא שריר חמור-סבר המשמש כמפקד המשטרה וכמפקדה של מריה; אלן פאטלה (ויוויקה א. פוקס), עורכת דין שעוזרת לתאים למצוא בתים ב"הקטור", ומי שהופכת למושא אהבתו החדשה של אוזי; ויועצי תאי המוח (פאט פריילי), יועצים שעוזרים לראש העיר ספרימן לנהל את העיר עקב אי-כשירותו בתפקיד. דמויות נוספות אף כוללות את החפרפרת (ג'פרי טמבור), סוכן חשאי לשעבר שמחזיק במידע סודי על המתרחש בתוך הקטור; דנדר (פרנק ולקר), חיידק-כלב המחמד של דריקס, שנוצר מהרוק של אונו, כלבו של הקטור; כריסטין קולצ'וק (קימברלי ברוקס), חברתו לספסל הלימודים ומושא אהבתו של הקטור; טראוויס לום (רוב פולסן), חברו הטוב ביותר של הקטור; ארנסט סטרפינגר (בראד גארט בעונה 1; קאמינגס בעונה 2), חיידק והאנטגוניסט הראשי, שמשתמש בחבורת חיידקים ווירוסים על מנת לבצע את עבודתו המלוכלכת; והוריו של הקטור, מר וגברת קרוז (אלנה אובאך וג'ו לאלה), שדואגים לשלומו של הקטור. בניגוד לסרט המקורי ממנו נוצרה, הסדרה הונפשה לחלוטין ולא הכילה סצנות בלייב אקשן. בנוסף, הסדרה הותאמה יותר לצופים צעירים מבחינת אינסטנסיביות והומור. דמויותיהם של אוזי ודריקס לוהקו מחדש; כשאת כריס רוק החליף למאר ואת דייוויד הייד פירס החליף בנט. במספר פרקים, המפיק רון מייריק שילב צילומים מהסרט המקורי, כגון הדמיית התנועה בתוך גוף האדם, פנים הפה והסכר שנפרץ באמצעות נזלת. כל פרקי הסדרה הופצו בפורמט DVD ב-20 ביוני 2017. אתר האינטרנט הרשמי של אוזי ודריקס "אוזי ודריקס", במסד הנתונים הקולנועיים IMDb (באנגלית) "אוזי ודריקס", במסד הנתונים הקולנועיים KinoPoisk (ברוסית) אוזי ודריקס, במיזם "אישים" לתיעוד היצירה הישראלית Erickson, Hal (2005). Television Cartoon Shows: An Illustrated Encyclopedia, 1949 Through 2003 (2nd ed.). McFarland & Co. pp. 599–600. ISBN 978-1476665993. Ozzy & Drix DVD news: Release Date and Pricing for The Complete Series | TVShowsOnDVD.com, web.archive.org, ‏2017-05-23
ספרי צמרת

ספרי צמרת היא הוצאה לאור ישראלית, המספקת שירות של הוצאה לאור במימון המחבר. הוצאת צמרת נוסדה ב-1981 על ידי משה ראובני. בראשית דרכה התמחתה ההוצאה בספרי ילדים ולאחר מכן עברה גם לענפי ספרות אחרים. הוצאת צמרת עוסקת גם ביח"ץ של הספרים ובפרסום בעיתונות ובטלוויזיה. צמרת מוציאה ספרים בארבעה פורמטים: מודפס, דיגיטלי, גרסה להדפסה ביתית וגרסת שמע. בשנים האחרונות[דרושה הבהרה] צמרת מוציאה גם משחקי קופסה. משה קצב, זיכרונותיו של נשיא המדינה, 2022. עפרה גלברט-אבני, סדרת "ניצנים" (10 ספרים); 1989–1991. יורם טהרלב, אי-טי הצב האיטי בעולם 1996. משה אלעד, סערת עלי ארצי, 2021. חגי רזניק, החברה החדשה, 2021. דורית שביט, דיפלומט בחצאית, 2018. מאיר כרמון, ארץ הילדים הבודדים, 2013. יהודה גיל, האיראנים בפריז, 2021. דני ואזנה, מהפכה וצדק, 2015. ספרי צמרת, ברשת החברתית פייסבוק ספרי צמרת, ברשת החברתית אינסטגרם ספרי צמרת, סרטונים בערוץ היוטיוב אתר האינטרנט הרשמי של ספרי צמרת אסף לבנון, ניבה שור, חברות הוצאה לאור: קוראים את השוק בעיניים עצומות, באתר הארץ, 1 בספטמבר 2020 צמרת הוצאה לאור - בואו לקבל הצצה לעשייה של משפחת צמרת, סרטון בערוץ "ספרי צמרת - הוצאה לאור", באתר יוטיוב (אורך: 01:57) הספרים של ספרי צמרת, באתר "סימניה" מידע על ספרי צמרת בקטלוג הספרייה הלאומית תמיר מורג, לא מביע חרטה: 11 שנים לאחר הרשעתו באונס - משה קצב מוציא ספר זיכרונות, באתר ישראל היום, 26 במאי 2022 משה ויסטוך, אחרי 48 שנים: פרטים חדשים במבצע המסווג של המוסד שנכשל, באתר ישראל היום, 20 ביוני 2021 הספר החדש של חגי רזניק מנסה לגעת בבטן הרכה של כל הורה, באתר ערוץ 7, 20 בינואר 2021 דורית שביט, ‏הדרת הנשים במשרד החוץ נחשפת בספר חדש, באתר ‏מאקו‏, 6 בפברואר 2019 יובל אלבשן, אילו כוחות אדירים פועלים מול העובדים המוחלשים, באתר הארץ, 16 בספטמבר 2015